Exqrch/javanese-Komodo-pixelgpt huggingface dataset:
Santa Lucia Saint Lucia iku nagara kapuloan ing Sagara Karibia pérangan wétan kang wewatesan karo Samodra Atlantik
Minangka péranganing Antilles Cilik, Saint Lucia dumunung ana ing loré Saint Vincent lan Grenadines lan kidulé Martinique
Kasil utama kang naté dadi siji-sijiné kasil pangan yaiku gedhang
Nanging saiki warna-warna woh-wohan liyané uga ditandur ing kana
Saint Lucia mardika saka Britania Raya ing taun 1979
Nagara cilik iki pisanan tinemu déning bangsa Spanyol ing taun 1503, nuli dipasrahké marang Perancis kanggo sawatara suwéné lan wiwit taun 1803 dikuwasani Britania
Saint Lucia dipérang dadi 11 "quarter": Géografi
Dumunung ana ing kidulé Martinique utawa saloré lepas pasisir Venezuela, Amérika Latin
Ing saubengé ana uga nagara kapuloan liya
Jembaré isih luwih cilik tinimbang tlatah DKI Jakarta lan minangka salah sijiné nagara paling cilik ing donya.
Santa Vincent lan Grénadines Saint Vincent lan Grenadines minangka nagara kapuloan kang ora luput saka dominasi bangsa Éropa
Wewengkon iki tinemu déning Christopher Columbus ing taun 1498
Sawetara wektu kapungkur dadi laladan kang diparebutaké Karajan Manunggal kang isih luwih unggul lan nguwasani nagari iki nganti titiwanci kamardikané ing taun 1979
Nagara iki wewatesan karo Saint Lucia ing sisih lor lan Barbados ing sisih wétan, wewengkoné mung setengah saka ambané Pulo Amboning Indonésia
Saint Vincent lan Grenadines dipérang dadi 6 lingkungan ("parish"):
Mèksiko Nagara-Nagara Mèksiko Sarékat utawa Mèksiko (basa Aztec "Mexihco Tlacetililli Tlahtohcayotl;" basa Sepanyol: "Estados Unidos Mexicanos" utawa "Mexihco," "México") iku nagara kang dumunung ing Amérika Lèr, wewatesan karo Amérika Sarékat, Guatemala lan Belize ing sisih kidul-wétan, Samodra Pasifik ing sisih kulon, lan Lempongan Mèksiko lan Sagara Karibia ing sisih wétan
Nagara iki minangka nagara paing gedhé katelu ing Amérika Latin lan uga nagara kang paling akèh nagnggo basa Sepanyol
Jeneng nagara iki dijupuk saka jeneng kutha krajané, kang asalé saka jeneng kutha krajan kuna Aztec yaiku "Mexico-Tenochtitlan"
"Mexi" iku sapérangan jeneng Mexitli, yaiku jeneng déwa perang, déné "co" tegesé "panggonan" lan "ca" tegesé "wong"
"Artikel utama: Sajarah Mèksiko" Sajarah
Sajeroning amèh 3.000 taun, Mèksiko dadi panggonan sawatara peradaban maju kaya déné peradaban Amerindian, Maya lan Aztec
Tekané panjajah Sepanyol pimpinan Hernan Cortes ing wiwitan abad angka 16, lan kamenangané saka kaum Aztec ing taun 1521, nandhani wiwité éra koloni Mèksiko minangka Sepanyol Anyar
Tanggal 15 September 1810, kamardikan saka Sepanyol dinyatakaké déning Miguel Hidalgo y Costilla ing Dolores yaiku kutha cilik
Bab iki dadi titik wiwitan paprangan kamardikan kang dikenali minangka Perang Kamardikan Mèksiko kang rampung kanthi asil kamardikan ing taun 1821 lan pambentukan Kamaharajan Mèksiko kang sepisanan
"Artikel utama: Praja di Meksiko" Laladan
Mèksiko dumadi saka 31 nagari utawa "estados" lan Laladan Persekuthuan Meksiko utawa "Distrito Federal"
Kawasan Metropolitan Kutha Mèksiko, kalebu ing Laladan Persekuthuan lan kawasan tapel watesé, minangka kutha kang kang ndunungi palin padhet ing donya
Ing ngisor iki pratélan kutha gedhé ing Mèksiko diurut miturut populasiné:
Panama Panama, jeneng resminé Républik Panama (Spanyol: "República de Panamá"; : [re'puβlika ðe pana'ma]), iku nagara kang dumunung ana ing tlatah paling kidul Amérika Tengah
Lokasiné ana ing tlatah genting utawa "isthmus", Panama minangka nagara antar bawana utawa"transcontinental nation", kang nyambungaké Amérika Lèr lan Amérika Kidul, kaloroné péranganing bawana Amérika
Nagara iki wewatesan karo Costa Rica ing sisih lor-kulon, Colombia ing sisih kidul-wétan, Sagara Karibbea ing sisih lor lanSamudra Pasifik ing sisih kidul
Nagara iki minangka nagara pusat bisnis internasional lan uga nagara transit
Ing Amérika Tengah, nagara iki minangka nagara kang industriné paling maju kaloro sawisé El Salvador, Panama uga minangka nagara katelu gedhé dhéwé ékonominé ing Amérika Tengah, sawisé Guatemala lan Costa Rica
Pamaréntah Turisme Ékonomi lan Bisnis Media
Kuba Républik Kuba dumadi saka Pulo Kuba (pulo gedhé dhéwé ing Kapuloan Antilles Gedhé), Pulo Pemuda lan sawatara pulo cilik ing saubengé
Jeneng "Kuba" kabaré asal saka tembung sajeroning basa Taíno, "cubanacán", kang tegesé 'panggonan kang sentral'
Nagara iki dumunung ana ing Karibia Lor, ana ing partemon Sagara Karibia, Lempongan Meksiko lan Samodra Atlantik
Ing sisih wétan-lor Kuba-udakara 144 km-dumunung Praja Florida, Amérika Sarékat, lan Bahama
Ing sisih wétane dumunung Kapuloan Turks lan Caicos sarta Haiti, sawatara ing sisih kulon dumunung nagara Meksiko
Kapuloan Cayman lan Jamaika ana ing sisih kidul saka pucuk wétané Kuba
Yèn dibandingaké karo Indonésia, jembaré Kuba kira-kira luwih cilik tinimbang jembaré Pulo Jawa
Kuba minangka nagara penghasil gula gedhé dhéwé ing donya sawisé Brasil
Sanajan gula minangka kasil utama ya iku 85% saka ekspor Kuba, nanging sing ndunungi dhéwé isih dadi konsumèn gula gedhé dhéwé sawisè Costa Rica
"Artikel utama: Provinsi Kuba" Pamérangan admiistratif
Kuba dipérang dadi 14 provinsi lan siji munisipalitas mirunggan ("Pulo Pemuda"-Isla de la Juventud)
Wiwitan abad angka 20, Kuba mung dipérang dadi 6 provinsi
Pamérangan administratif wektu iki mèmper provinsi-provinsi militèr Spanyol samangsa Perang Kamardikan Kuba.
Èl Salvador Républik Èl Salvador iku nagara ing Amérika Tengah kang wewatesan karo Honduras lan Guatemala
Nagara iki jembaré 8.123 mil persegi (21.040 km²), utawa mèh padha karo praja Massachusetts ing Amérika Sarékat
El Salvador minangka nagara paling cilik ing bawana Amérika
Amarga ukurané nagara iki asring dijuluki "Tom Thumb saka Amérika" Pamérangan administratif
El Salvador kapérang dadi 14 departemen ("departamentos"), kang sabanjuré dipérang dadi 267 kotamadya ("municipios")
Amérikah Tengah Amérika Tengah iku kawasan ing Amérika Lèr pérangan kidul, nglingkupi wewengkon ing sisih kidul Lempongan Mèksiko nganti tapel wates antara Panama lan Kolombia
Miturut dhéfinisi kang umum, kawasan iki nyakup nagara-nagara ing antarané Mèksiko lan Kolombia: Miturut pangertèn géografis, Amérika Tengah uga bisa éwoning siji tanah genting gedhé, ya iku nyakup sawatara praja Mèksiko kang dumunung ing sisih wétan Tanah Genting Tehuantepec
Tlatah Amérika Tengah ambané 540.000 km² kang diapit déning Samodra Pasifik lan Sagara Karibia ing sisih kulon lan wétan
Aktivitas géologi kaya bledhosan gunung lan lindhu ing kawasan iki relatif dhuwur
Ing taun 1931 lan 1972, kadadéan lindhu ngusak tlatah Managua, kutha krajan Nikaragua
Tanah subur tilas ilèn lava nyuburaké aktivitas tetanèn ing laladan pagunungan
Kawasan iki dumunung ing Lèmpèng Karibia
Amérika Tengah minangka kawasan paling "sempit" ing Bawana Amérika, mligi ing Terusan Panama lan Terusan Nikaragua, siji terusan kang rencanané bakal digawé
"Artikel utama: Sajarah Amérika Tengah" Sajarah
Ana ing wiwitan abad ka-19, ana siji nagara kang jenengé Provinsi Amérika Tengah Nyawiji
Wewengkoné nyakup Guatemala, Honduras, El Salvador, Nikaragua, lan Costa Rica wektu iki.
Karibia Karibia utawa India Barat iku saklompok pulo kang dumunung ing Sagara Karibia
Pulo-pulo iki kabentang saka kidul Florida menyang lor-kulon Venezuela ing Amérika Kidul
Paling ora dumadi saka 7000 pulo, pulo cilik, karang, lan "caye"
Kapuloan iki diklompokaké dadi selawé wewengkon kalebu nagara mardika, departemen jaban rangkah, lan laladan administratif liyané
Jeneng "India Barat" asalé saka gagasan Christopher Columbus kang ngira wis mendharat ing India nalika sabeneré lagi tekan Amérika
Karibia dumadi saka Antilles Gedhé lan Cilik lan péranganing Amérika Lèr
Sawijining mangsa kang mung umur sedhéla natÉ ana nagara kang arané Federasi India Barat kang dumadi saka pulo-pulo ing Karibia kang sing ndunungi nganggo basa Inggris
Karibia uga misuwur bab bajak laut.(Bajak Laut saka Karibia)
Nagara Nagara iku wewengkon ing bumi kang kakuwasan pulitik, militèr, ékonomi, sosial lan budayané ditata déning papréntahan kang nan ing wewengkon mau
Supaya bisa diarani nagara kudu ndarbèni rakyat, yaiku wong-wong kang nampa anané organisasi iki
Syarat liyané yaiku anané wewengkon tartamtu papan nagara iku manggon
Bab liyané apa kang diarani kadhaulatan, yaiku nagara diakoni déning wargané minangka kang nyekel kakuwasan paling dhuwur ing wewengkon panggonan nagara
Anané nagara, kaya organisasi lumrahé, yaiku kanggo nggampangké anggotané (rakyat) nggayuh tujuan utawa gegayuhané
Kepénginan iki dirumusaké sajeroning sawiji dhokumèn kang diarani Konstitusi, kalebu ing jeroné "aji-aji" kang dipikul dhuwur déning rakyat minangka anggota nagara
Minangka dhokumèn kang nyantumaké gegayuhan rakyat, maksud diyasa nagara, Konstitusi minangka dhokumèn hukum paling dhuwur ing sawijining nagara
Mulané konstitusi uga ngatur cara-cara nata nagara
Konstitusi ing Indonésia diarani Undhang-Undhang Dhasar.
Paraguay Républik Paraguay iku nagara ing Amérika Kidul kang kakurung dharatan lan manggon ana ing sisih Kali Paraguay
Paraguay wewatesan karo Argentina ing sisih kidul lan kulon-lor, Brasil ing sisih wétan-lor, lan Bolivia ing kulon-kidul
Jeneng nagara iki tegesé "banyu kang mili menyang samodra", asalé saka tembung Guaraní: "pará" ("samodra"), "gua" ("menyang/saka"), lan "y" ("banyu")
Uruguay Républik Wétan Uruguay (basa Sepanyol: "República Oriental del Uruguay") iku nagara cilik ing Amérika Latin
Nagara iki wewatesan karo Brasil ing sisih lor, Kali Uruguay ing sisih kulon, sungapan Río de la Plata (River Plate) ing kidul-kulon, karo Argentina ing sisih sebrang kaloroné, lan Samodra Atlantik kidul ing sisih kidul-wétan
Sing ndunungi ana 3,3 yuta lan watara 1,7 yuta manggon ing kutha krajan, kang uga dadi kutha gedhé dhéwé yaiku Montevideo
Jeneng "Uruguay" asalé saka basa Guaraní saka Paraguay, kang tegesé "Kali manuk-manuk kang Dilukis"
Nagara iki minangka nagara kang paling cilik mnomer loro ing Amérika Kidul lan salah siji kang ékonomi lan politiké paling stabil.
Kapuloan Solomon Kapuloan Solomon iku siji nagara kapuloan ing Samodra Pasifik pérangan kidul kang dumunung ing sisih wétané Papua Nugini lan minangka péranganing Persemakmuran
Nagara iki dumadi saka 992 pulo kang sakabèhané awujud wewengkon kang ambané 28.450 km²
Kapuloan Solomon ndarbèni sawatara pulo kaya ta Guadalcanal, Malaita, Santa Isabel, Makira lan Sikaiana
Let antara pulo paling kulon lan paling wétan ana ±1.500 km
Nagara iki tinemu sapisanan déning Pedro Sarmiento de Gamboa taun 1568
Rong atus taun lawasé kapuloan iki ora tau ditekani nganti dikuwasani lan diparebutaké bangsa déning Éropah
Taun 1886, Karajan Manunggal lan Jerman ngedum pulo-pulo mau kanggo awaké dhéwé
Tentara Ostrali nuli ganti nguwasani pérangan kang dikuwasani Jerman nganti taun 1920
Jepang nguwasani wewengkon iki antara taun 1942 lan 1943 sadurungé péhak Sakuthu ngrebut saka tangané.
Pulo Norfolk Pulau Norfolk iku siji pulo cilik kang dumunung ing Samodra Pasifik, ing antarané Australia, Niu Selan lan Kaledonia Anyar
Pulo iki minangka siji teritori jaba Australia
"Araucaria heterophylla", sawenèh jinis wit cemara khas Pulo Norfolk, minangka simbol ing gendéra wewengkon iki
Pulo iki dijenengi déning Kapten James Cook kang dijupuk saka gelar garwané Adipati Norfolk, garwa saka Edward Howard, Adipati Norfolk ke-9 (1685-1777)
Sang garwa Adipati wis kapundhut (wulan Mèi 1773) sadurungé Kaptain Cook mènèhi jeneng pulo mau, nanging wektu budhal taun 1772 sang Istri Adipati isih sugeng.
Papua Niu Guinéa Papua Niu Guinéa iku siji nagara kang dumunung ing pérangan wétan Pulo Niu Guinéa
Nagara iki wewaresan karo Provinsi Papua (Indonésia) ing sisih kulon lan Australia di sisih kidul.
Palau Républik Palau (juga dieja Belau) iku nagara kapuloan ing Samodra Pasifik, 500 km sisih wétan Filipina
Nagara iki mardika taun 1994 saka Wewengkon Perwalian Kapuloan Pasifik kang dipréntah Amérika Sarékat
Palau dumadi saka 8 pulo utama lan paling ora 250 pulo cilik
Palau dipérang dadi 16 praja ("state"):
Vanuatu Républik Vanuatu iku nagara kapuloan ing Samodra Pasifik pérangan kidul
Vanuatu dumunung ing sisih wétan Australia, wétan-lor Kaledonia Anyar, kuloné Fiji lan kidulé Kapuloan Solomon
Nagara iki biyèn diarani Hebrides Anyar ing sajeroning mangsa panjajahan
Vanuatu dumadi saka 83 pulo, loro ing antarané — Matthew lan Hunter — di"klaim" déning Kaledonia Anyar
"Artikel utama: Provinsi Vanuatu" Pamérangan administratif
Vanuatu dipérang dadi 6 provinsi:
Tonga Karajan Tonga iku siji nagara kapuloan ing Samodra Pasifik pérangan kidul, watara saprotelon let antara Niu Selan lan Hawaii
Tonga dumunung ing sisih kidul Samoa lan wétané Fiji
Nagara iki dumadi saka 176 pulo, 36 ing antarané ana kang ndunungi
Pulo gedhé dhéwé yaiku Tongatapu
Tonga dadi nagara protektorat Britania Raya ana ing tanggal 18 Mèi 1900 dhedhasar Traktat Persahabatan
Status iki dipungkasi ing 4 Juni 1970 nalika Tonga mroklamasèkaké kamardikané
Komisi Dhuwur Britania Raya ing Tonga kang wis ngadeg wiwit taun 1901 ditutup taun 2006.
Pèdherasi Mikronésia Féderasi Mikronésia iku sawijiné nagara kapuloan ing Samodra Pasifik kng duwé asosiasi kanthi bébas karo Amérika Sarékat
Dumunung ing kawasan Mikronésia ing sisih wétané Papua Nugini, nagara iki dumadi saka 607 pulo kang kapérang dadi 4 praja
Kapuloan iki dikuwasani déning bangsa kulit putih nganti pungkasan abad ka-18
Spanyol naté ndarbèni Mikronésia minangka wewengkoné lan taun 1898 didol marang Jerman
Ana ing taun 1941 kapuloan iki direbut déning Jepang
Nagara fédherasi iki agawé pamaréntahané dhéwé taun 1979 lan lagi tanggal 3 November 1986 diakoni minangka sawijining nagara kang ndarbèni kadhaulatan
Féderasi Mikronésia minangka péranganing Kapuloan Carolina kang dawané udakara 2000 mil
Wewengkoné wujud dhataran endhèk kanthi terumbu karang lan gunung-gunung geni kang dhuwur.
Nauru Républik Nauru iku nagara awangun republik kang paling cilik dhéwé sadonya
Nagara iki ora ndarbèni kutha krajan resmi
Nauru misuwur kanthi kasil produksi fosfaté kang wis ditambang déning konsorsium manca wiwit 90 taun pungkasan
Ana wolulas 18 anggota parlemen "kamar tunggal" akèhé, dipilih saben telung taun
Parlemen iki milih présidhèn saka salah siji anggotané, lan Présidhèn mau bisa gawé kabinèt kaggo anggotané lima nganti enem wong
Présidhèn minangka kepala nagara lan sisan gawé dadi kepala papréntahan
Sajeroning sistem multipartai, ana telu parté pulitik kang aktif yaiku Parté Dhémokratik ("Democratic Party"), Parté Nauru Dhisik ("Nauru First") lan Parté Tengah ("Centre Party)
Nauru iku pulo cilik kang dumunung ing Samodra Pasifik pérangan kidul, persis ing ngisor garis khatulistiwa lan ing sisih kidulé Kapuloan Marshall
Saka pulou Nugini, Nauru adohé kira-kira mèh padha karo daohé saka Nugini menyang Pulo Jawa
"Artikel utama: Distrik di Nauru" Pamérangan administratif
Nauru dipérang dadi 14 dhistrik:
Samoa Samoa (biyèn diarani Samoa Jerman saka 1900-1914, Samoa Kuon nganti 1997), iku sawijiné nagara kapuloan ing Samodra Pasifik pérangan kidul kang dumadi saka 2 pulo utama lan 7 pulo cilik
Dunungé watara setengah lelungan saka Niu Selan menyang Hawaii
"Artikel utama: Distrik Samoa" Pamérangan administratif
Samoa dipérang dadi 11 distrik:
Tuvalu Tuvalu iku sawijiné nagara kapuloan kang dumunung antarané Hawaii lan Australia ing Samodra Pasifik
Titik paling dhuwur antarané 114 pulo ing nagara iki dhuwuré mung 5 m sakdhuwuré banyu sagara.
Kapuloan Cook Kapuloan Cook iku sawijiné papréntahan-dhéwé parlementer dhémokrasi sajeroning asosiasi bébas karo Niu Selan
Kalimolas pulo ing kidul Samodra Pasifik iki ndarbèni jembar wewengkon 220 km²
Kutha krajané yaiku Avarua kang dumunung ing Rarotonga, pulo gedhé dhéwé
Sèktor Pariwisata nyetir ékonomi pulo iki minangka indhustri nomer siji, adoh sadhuwuré sèktor perbankan, mutiara, kalautan lan ekspor woh-wohan
Jinis seni populèr pulo ini yaiku tivaivai, sarupa karo quilt.
Wallis lan Futuna KapuloanWallis lan Futuna iku sawijiné komunitas sberang sagara ("collectivité d'outre-mer") Perancis kang dumunung ing Samodra Pasifik pérangan kidul, ing antarané Fiji lan Samoa
Kapuloan iki dumadi saka telu pulo tropis vulkanis: Wallis (Uvea), Futuna, lan Alofi.
Polinésia Prancis Polinesia Perancis (basa Perancis: "Polynésie française", basa Tahiti: "Porinetia Farani"), iku sawijiné komunitas sberang sagara ("collectivité d'outre-mer"/COM) Perancis kang dumunung ing Samodra Pasifik pérangan kidul
Wewengkon iki ndarbèni status otonomi kang luwih dhuwur ing antarané COM-COM liyané
Kapétung wiwit Fèbruari 2004, wewengkon iki uga ndarbèni status nagara sberang sagara ("pays d'outre-mer") kang sipaté non-legal
Polinesia Perancis dumadi saka sawatara gugus ing Kapuloan Polinesia, ing antarané Pulo Tahiti kang kalebu sajeroning aepuloan Society
Papeete, kutha krajan Polinesia Perancis, dumunung ing Tahiti.
Abkhazia Abkhazia (basa Abkhaz: Аҧсны/"Apsny", basa Georgia: აფხაზეთი/"Apkhazeti", basa Ruslan: Абха́зия/"Abkhazia"), iku nagara kang ora diakoni ing bawana Éropa, kajaba, déning Ruslan kang ngakoni ing tanggal 26 Agustus 2008 bebarengan karo pangakon kedaulatan Ossetia Kidul.
Tlatah iki dumunung ana ing Kaukasus
Georgia ngeklaim Abkhazia minangka wewengkon kadaulatané
Kutha krajan nagara iki yaiku Sokhumi
Nagara iki kang ndunungi 157.000 nganti 216.000 jiwa lan jembaré ana 8.600 km2
Republik Abkhazia dipunperang dados pitu raion (distrik) ingkang dipunsukani nami sami kaliyan namining kitha utaminipun: Gagra, Gudauta, Sukhumi, Ochamchira, Gulripshi, Tkvarcheli, lan Gali
Distrik-distrik puniki saperangan ageng tetep ajeg wiwit bibaripun Uni Soviet, kejawi Distrik Tkvarcheli, ingkang dipunbentuk ing 1995 saking saperangan Distrik Ochamchira lan Gali.
Akrotiri lan Dhekelia Akrotiri lan Dhekelia iku jajahan Britania Raya ing Siprus
Tlatah iki nduwé padunung 14.000 jiwa lan jembaré ana kurang luwih 280 km2.
Kapuloan Åland Kapuloan Åland (Suomi "Ahvenanmaa") iku laladan otonom Finlan
Ing laladan otonom basa resminé yaiku basa Swèdhen
Tlatah iki nduwé padunung … jiwa lan jembaré ana … km2
Kutha krajané yaiku Mariehamn.
Pulo Ascènsion Pulo Ascension iku sawijining pulo ing Samodra Atlantik sisih kidul antara Amérika Kidul lan Afrika
Pulo iki nduwé pedunung kurang luwih 1.000 jiwa lan jembaré ana 88 km2
Pulo iki jajahané Britania Raya.
Cilé Chili (utawa Cili, Cile, Chile) iku sawijining nagara ing bawana Amérika Kidul
Kutha krajan nagara iki yaiku Santiago
Nagara iki sing ndunungi kurang luwih 15 yuta jiwa lan jembaré ana 756.945 km2
Chili iku nagara "kuru" ing sadawané pasisir kulon Amérika Latin, nyigar mèh kabèh garis wates sisih wétan, sapérangan saka Argentina, wewatesan karo Bolivia ing lor utawa lor-wétan lan wewatesan karo Peru ing pojok lor utawa lor-kulon
Miturut wiyar dharatané, Chili kalebu kategori nagara gedhé, urutan angka 38 ing donya
Gedhéné kurang luwih padha karo pulo Kalimantan
Chili duwé kandhutan bahan tambang sing akèh banget kaya ta tembaga, yodium, pérak , asem, cendhana, wesi, lenga, gas, emas, kobalt, seng, mangan, borax, merkuri, welirang, marmer, watu akik, lan liya-liyané.
Pulo Natal Pulo Christmas iku pulo sakiduling Pulo Jawa
Tlatah iki saiki diparéntah déning Australia nanging sadurungé saka taun 1900 nganti 1958 déning Singapura
Jajahan iki nduwé padunung 2.000 jiwa lan jembaré ana 135 km2
Pulo Christmas sing tegesé "Pulo Natal" iku puser panambangan fosfat.
Kapuloan Cocos (Keeling) Kapuloan Cocos lan Keeling iku siji jajahan Australia sakiduling Pulo Jawa
Tlatah iki sing ndunungi kurang luwih 700 jiwa lan jembaré ana 13 km2.
Pakistan Pakistan iku nagara ing bawana Asia
Kutha krajan nagara iki yaiku Islamabad
Nagara iki sing ndunungi kurang luwih160 yuta jiwa lan jembaré ana 803.940 km2
Pakistan iku nagara sempalan saka India lan mardika luwih dhisik tinimbang India saka Britania Raya
Nagara Pakistan iku saiki nagara sing nduwé mayoritas Muslim kapindho sadonya
Sadurungé taun 1971 lan nalika Pakistan Wétan utawa saiki diarani Bangladesh isih dadi wewengkon Pakistan, Pakistan malahan nagara mayoritas Islam sing gedhé dhéwé
Nagara Pakistan mbiyèn diproklamasèkaké ing tanggal 14 Agustus 1947 ing kutha Karachi
Proklamasi iki sadina sadurungé proklamasi nagara India mardika
Karepé supaya Gubernur-Jéndral India-Britania, Lord Mountbatten bisa rawuh ing loro-loroné upacara kamardikan.
Ékuador Républik Ékuador iku nagara ing Amérika Kidul pérangan lor-kulon, wewatesan karo Kolombia ing lor, karo Peru ing wétan lan kidul, lan karo Samodra Pasifik ing kulon
Nagara iki uga kalebu Kapuloan Galapagos (Nusantara Colón) ing Pasifik, watara 965 km sisih kulon pulo utama
Ékuador ana ing khatulistiwa ("Ecuador" iku basa Sepanyol kanggo "khatulistiwa") lan duwé wewengkon wiyaré 272.045 km²
Quito iku kutha krajan Ékuador
Républik Ékuador wujud salah siji saka telung nagara sing muncul saka tibané Gran Colombia taun 1830 (liyané yaiku Kolombia lan Venezuela).
Éritréa Éritréa iku nagara ing bawana Afrika
Kutha krajan nagara iki yaiku Kutha Asmara
Eritrea iku sempalaning nagara Etiopia lan lagi mardika ing taun 1993
Sawisé Eritrea mardika, Etiopia ora nduwé pasisir manèh.
Fiji Fiji iku nagara ing Oséania
Kutha krajan nagara iki yaiku Suva
Nagara iki sing ndunungi 912.241 jiwa (prakiraan 2018) lan jembaré ana 18.274 km2.
Filipina Filipina punika satunggaling negara kapuloan wonten ing Tlatah Asia sisih Kidul-wétan
Wonten ing Samodra Pasifik sisih Kilen, negari punika kagungan 7,641 pulo ingkang dipunwastani wonten ing tigang divisi geografi utami saking sisih lor dumugi sisih kidul: Luzon, Visayas, lan Mindanao
Filipina wewatesan kaliyan Sagara Cina Kidul wonten ing sisih kilen, Segara Filipina wonten ing sisih wétan, lan Sagara Sulawesi wonten ing sisih kidul
Filipina gadhah wates maritim kaliyan Taiwan wonten ing sisih ler, Jepang wonten ing sisih ler-wétan, Palau wonten ing sisih wétan lan wétan-kidul, Indonesia wonten ing sisih kidul, Malaysia wonten ing sisih kidul-kulon, Vietnam wonten ing sisih kulon, lan Tiongkok wonten ing sisih lor-kulon
Negari punika minangka negara ingkang cacah jiwanipun paling kathah sadonya, ingkang kaping 12, kanthi macem-macem suku bangsa lan budaya
Manila minangka ibukutha utawi kithapraja negari punika, lan kutha ingkang paling padhet padunungipun punika Kutha Quezon; sami wonten ing Metro Manila
Rawuhipun Ferdinand Magellan, satunggaling juru damel saking Portugis ingkang ngimpunaken armada kanggé Spanyol, minangka wiwitan penjajahan Spanyol
Ing taun 1543, juru damel Spanyol, Ruy López de Villalobos maringi asma kapuloan menika "Las Islas Filipinas" minangka pangajeng-ajeng dhumateng Raja Philip II saking Kastilia
Papanjahan Spanyol lumantar Spanyol Anyar, ingkang wiwitan ing taun 1565, nyebabaken Filipina dados wewengkon jajahanipun Negari Kastilia, minangka bagéyan saking Imperium Spanyol, langkung saking 300 taun dangunipun
Agami Katulik dados agami ingkang utami, lan Manila dados pusat dedagangan trans-Pasifik saking sisih kilen
Para imigran Hispanik saking Amerika Latin lan Iberia ugi kanthi lon-lonan milih manggen wonten ing Filipina
Revolusi Filipina wiwit ing taun 1896, ingkang lajeng jumbuh kaliyan perang Perang Spanyol–Amerika taun 1898
Spanyol nyérat wewengkonipun dhumateng Amerika Serikat, lan para revolusioner Filipina ngumumandhangaken adegipun Republik Filipina Sepisan
Perang den lajengaken antawisipun Perang Filipina–Amerika lumampah kaliyan Amerika Serikat nguwasani wilayahipun ngantos den nglurugi dening Jepang marang pulo-pulo menika wonten ing Perang Donya II
Saksampunipun Amerika Serikat ngrebut Filipina saking Jepang, Filipina mardhika ing taun 1946
Negari menika ngalami pengalaman démokrasi ingkang rumit, ingkang kalebet nggulingaken diktator luwih saking sawetawis dasawarsa ing revolusi non-kekerasan
Filipina punika satunggaling pasar muncul lan negara ingkang anyar industrialisasi, kanthi ékonomi ingkang nuju transisi saking tani dhateng layanan lan pabrik
Minangka anggota pendhiri saking Pasarikatan Bangsa-Bangsa, Organisasi Dagang Donya, ASEAN, forum Kerjasama Ékonomi Asia-Pasifik, lan KTT Asia Wétan; negara menika ugi anggota Gerakan Non-Blok lan sekutu utama non-NATO saking Amerika Serikat
Lokasi menika minangka negara pulo wonten ing Pasifik Ring of Fire lan cedhak khatulistiwa nyebabaken rawan gempa bumi lan topan
Filipina gadhah macem-macem sumber daya alam lan tingkat kabhinnekaan hayati ingkang wigati ing donya.
Kapuloan Faroe Kapuloan Pharur iku laladan otonom Dhènemarken ing bawana Éropa